Month: February 2012	Liefdesdroom se ontstaan	February 26, 20121 Comment	Mari Roberts sê: Mense vertel graag hulle eie stories met die onwrikbare geloof dat dit ‘n trefferboek sal wees. So het Liefdesdroom na my gekom deur ‘n vriendin wat vertel het van hierdie meisie wat geen kêrel gehad het nie en toe het haar tannie in die teeblare ‘n aantreklike donkerkop man in haar toekoms gesien. Ses maande later was sy getroud. Ek het die storie probeer skryf, maar toe ontwikkel dit in sy eie unieke storie en die karakters skryf self verder die storie totdat Liefdesdroom in sy totaliteit net een of twee sinne van die oorspronklike storie geword het.
Nuut van Mari Roberts!	February 20, 20124 Comments	LIEFDESDROOM sal binnekort op die rakke wees!
Tascha verloor tydens ’n werkvakansie op ’n idilliese Griekse eilandjie haar hart en besluit om by die man te bly. Hierdie Griek sal anders as ander mans wees, sy weet dit net …
Opskud as jy nog ‘n plekkie wil hê!	February 19, 2012February 19, 2012Leave a comment	Proestukkie: Rika du Plessis : Beproefde geluk	February 16, 20124 Comments	“Siestog, net soos ‘n ou bang voëltjie wat in ‘n arend se klou beland het. Jy bewe selfs. Besef jy dan nou nog nie dat jy nie vir my hoef bang te wees nie? Ek sal jou nooit seermaak of teleurstel nie, Sonita,” fluister hy heserig teen haar oor sodat sy warm asem skokprikkels oor haar vel heen stuur. Sy beur om los te kom, maar sy arms om haar verstyf en sy sien sy lippe nader kom. Hy gaan haar weer soen. Sy kan nie asem kry nie. Haar hele wese roep na dit wat hy haar bied, maar net toe sy in sy omarming verslap, sien sy uit die hoek van haar oog Len die winkel binnekom. Hy kyk reguit na hulle toe. Continue reading →
Proestukkie: Dina Botha : Bly myne	February 11, 20121 Comment	“Jackie?”
Skielik weet sy nie hoe sy hom moet groet nie. Steek sy haar hand uit of soen sy hom? Continue reading →
Lees meer oor Sarah du Pisanie!	February 5, 2012Leave a comment	Pragtige artikel in Rapport:
Proestukkie: Linelle Venter: Onbeplande liefde	February 1, 2012February 3, 2012Leave a comment	Onbeplande liefde
Linelle Venter, Februarie 2012
“Dit was van die eerste dag af duidelik.” Sy sagte woorde trek haar oë vinnig na sy gesig en sy sien ’n onpeilbare uitdrukking op sy gesig. “Anke, nie almal is soos jou eksverloofde, die seuns se ouma en die . . . grotgemors van ’n onderbestuurder nie.”
Dit laat haar onwillekeurig glimlag. “Rasioneel weet ek dit, maar in die afgelope vyf jaar het ek omtrent al my vriende verloor en is daar eenvoudig net te veel bewyse dat daar wel baie sulke mense is.”
“In Kaapsche Hoop het jy vir my gesê dat jy my vertrou.”
Die herinnering aan waar hulle nege dae gelede was en wat daar gebeur het, stuur Anke se hart op hoëspoed Continue reading →